
După ce foarte deştepţii şi culturalii nobili ungaro-germano-secui au 


trecut Transilvania sub autoritatea Austriei s-au trezit (prea târziu) şi au 


strigat: 


Am schimbat un jug de lemn cu unul din fier! 


Acum, în ce măsură ceea ce unii numesc Uniunea Birocratică Europeană 
sau Uniunea Sovietică Europeană, zisă şi European Union, Union 


europenne ş.a.m.d., în sfârşit, cum i-o zice, deci în ce măsură E.U. sau 


U.E. poate fi comparată cu Imperiul Otoman? 


Am putea pleca de la faptul că Imperiul Otoman asigura facilităţi 
economice „şmecherilor” din Transilvania, Moldova sau Munteniei; în 


schimb lua ditamai tributul. 


Din care tribut dădea, „cu mărinimie”, fărâme, pentru cine şi ce voia 
(totdeauna în interesul său, mai totdeauna împotriva intereselor 


Principatelor Române). 


Asta cam seamănă cu ce face U.E. 
Sau orice alt imperiu. 


Am putea aminti că „alianţa” cu Ţările Române a fost obţinută de Imperiul 
Otoman mai ales prin forţă şi corupţie; profitând şi de amenințările 


puternice împotriva acestora din partea altor puteri. 
Seamănă cu intrarea României în U.E.? 
Mai ales că nu a existat niciun referendum naţional pe temă? 


Dar trecând peste alte asemănări și întrebări, să ajungem la un 
punct esenţial, pentru că ţine de sufletul României şi 


Românilor: viața spirituală. 


Tratatele dintre Muntenia şi Moldova, pe de-o parte, şi Imperiul Otoman, 


pe de altă parte, cuprindeau următoarele puncte: 


5. Națiunea Română va continua să se bucure de libera urmare 
a propriilor legi; şi Domnitorii au drept de viaţă şi de moarte 
asupra propriilor supuşi, ca şi pe acela de a face război sau 


pace, fără a avea să dea seamă Înaltei Porţi pentru acestea. 


6. Toţi Creștinii care, după ce au îmbrățișat odată Credinţa 
Islamică, venind în Valahia/Moldova se întorc la Credinţa 


Creştină, nu pot fi revendicaţi de nicio autoritate otomană. 


7. Supuşii Munteniei (Moldovei) care călătoresc în orice parte a 
Imperiului Otoman nu pot fi supuşi la niciuna din taxele sau 


impozitele plătite de Raiale [supuşii creştini ai Imperiului Otoman]. 


8. Dacă oricare Turc ar avea vreo plângere sau neînțelegere 
legală cu orice supus al Ţării (Moldova sau Muntenia), cauza sa 
va fi ascultată şi judecată de judecătorii sau Sfatul (Divanul) 


Ţării, după legile locale. 


9. Toţi negustorii turci care vin să vândă ori să cumpere ceva în 
Principate, trebuie, la sosire, să raporteze autorităţilor locale 
timpul de şedere trebuincios şi trebuie să plece când acest timp 


se încheie. 


10. Niciun Turc nu are voie să ia din Ţară vreunul sau mai mulţi 
servitori dintre supuşii Ţării (Moldovei / Munteniei), indiferent 
de sex; şi nicio moschee turcească nu va exista vreodată pe vreo 


bucată din Ţară. 


Desigur, Turcii, ca orice Musulmani, au încălcat acest tratat de mii de ori. 
Însă au făcut-o doar atunci când corupţia, laşitatea şi/sau decăderea din 
Principate au lăsat loc de încălcare. Şi, dincolo de încălcări, tratatele au 


rămas. 


Acum, vă îndemn să faceţi o paralelă între statutul României în U.E. şi al 


Principatelor Române în Imperiul Otoman. 


Şi dacă vi se pare că sunt probleme cu tratatul dintre România şi U.E., 
alăturaţi-vă celor care vor o nouă uniune europeană, o Uniune a 
Naţiunilor Europene, în care fiecare stat să fie cu adevărat respectat (nu ca 


acum, când unii sunt mai egali decât alții). 
Pr. Dr. Mihai-Andrei Aldea 


P.S. E drept, în vremea Principatelor, majoritatea Românilor şi o bună 
parte din Românce purtau arme şi erau gata să le folosească la nevoie. Așa 


cum, de altfel, au făcut-o de multe ori. 
Reclame 


Sistemul vrea să ne reducă la tăcere! Sprijiniţi 
OrtodoxINFO! 


Ne străduim să menţinem viu acest site și să vă punem 
la dispoziție informaţii care să facă lumină în provocările 
pe care le trăim. Activitatea independentă a 
OrtodoxINFO funcționează strict cu ajutorul cititorilor, 


din acest motiv vă cerem acum ajutorul. Ne puteți 
sprijini printr-o donaţie bancară sau prin PayPal, 
completând formularul de mai jos. 


DONAȚIE LUNARĂ DOAR ACUM 


€5 €10 €20 Altă sumă 


Mulţumim celor care ne-au ajutat până acum! 


